Yaponiya O‘zbekistonga nasos uskunasini topshirdi

13-yanvar kuni Yaponiya xalqaro hamkorlik agentligi (JICA), Torishima Pump Mfg. Co., Ltd. kompaniyasi (Yaponiya), shuningdek, O‘zbekiston Qishloq va suv xo‘jaligi vazirligi nasos uskunasini topshirish bo‘yicha rasmiy marosim o‘tkazdi, deb yozadi UzDaily.

Uskuna Yaponiyaning suv resurslaridan foydalanishda ilg‘or nasos texnologiyalaridan foydalanish sohasidagi muvaffaqiyatli tajribasini o‘rganish va tarqatish masalalari bo‘yicha hamkorlik dasturini amalga oshirish doirasida topshirildi.
Ushbu loyiha Yaponiya hukumatining rasmiy rivojlanish ko‘magi dasturi hisobidan moliyalashtirildi.
JICA tomonidan taqdim etilgan nasos uskunasi Toshkent viloyatidagi 250 gektar yer maydonida energiya iste’moli samarasini yaxshilashi va kafolatli suv ta’minotini ta’minlashi qayd etildi.